גד סעד

גד סעד (בערבית: جاد سعد, באנגלית: Gad Saad; נולד ב-13 באוקטובר 1964) הוא פסיכולוג אבולוציוני יהודי קנדי, יליד לבנון. מרצה בפקולטה למנהל עסקים ג'ון מולסון באוניברסיטת קונקורדיה. ידוע בשל יישום עקרונות של פסיכולוגיה אבולוציונית על שיווק והתנהגות צרכנים. חוקר מדעי פסיכולוגיה התנהגותית צרכנית ושיווק וצריכה דרוויניסטית (2008–2018) ובעל בלוג במגזין "Psychology Today" בשם "Homo Consumericus".

קורות חיים
סעד נולד ב-1964 בביירות, לבנון למשפחה יהודית שהיגרה מדמשק, סוריה. משפחתו נמלטה ממלחמת האזרחים בלבנון למונטריאול, קוויבק, קנדה באוקטובר 1975. אחיו הבכור, דויד סעד, הוא ג'ודוקא שהתחרה באולימפיאדת מונטריאול (1976).

סעד סיים תואר ראשון במתמטיקה ומדעי המחשב ותואר שני במנהל עסקים מאוניברסיטת מקגיל, תואר שני ודוקטורט מאוניברסיטת קורנל.

קריירה ומחקר
סעד משמש כפרופסור לשיווק באוניברסיטת קונקורדיה משנת 1994. בזמן הזה שימש כפרופסור אורח באוניברסיטת קורנל, דארטמות' קולג' ואוניברסיטת קליפורניה באירוויין. הוא עורך משנה בעיתון היומי "Evolutionary Psychology", ומשמש כמנחה ב-"Centre for Inquiry Canada".

אחד ממחקריו של סעד מתמקד בהשפעת הורמונים על צרכנים והחלטות. מחקר נוסף מתמקד בהבדלים בין גברים לנשים במתן מתנות.

ספריו
The Consuming Instinct: What Juicy Burgers, Ferraris, Pornography, and Gift Giving Reveal About Human Nature
Evolutionary Psychology in the Business Sciences
The Evolutionary Bases of Consumption

קישורים חיצוניים

 

יהודים לבנונים
סגל אוניברסיטאות ומכללות בארצות הברית
פסיכולוגים יהודים קנדים
בוגרי אוניברסיטת מקגיל
בעלי תואר דוקטור מאוניברסיטת קורנל
לבנונים שנולדו ב-1964
קנדים שנולדו ב-1964